**Pamokos tema –** Kelintinių skaitvardžių linksniavimo ir vartojimo ypatumai.

**Tikslas**. Gebėti linksniuoti kelintinius skaitvardžius ir taisyklingai parašyti datą.

**Uždaviniai:**

a) susipažinti su Bernardinų kapinėmis, aptarti jų, kaip vienų iš seniausių ir svarbiausių Vilniaus laidojimo vietų, istorinę ir kultūrinę svarbą bei vertę;

b) taisyklingai linksniuoti kelintinius skaitvardžius;

c) taisyklingai parašyti datą.

**Kompetencijos:** pažinimo, kultūrinė, komunikavimo.

**Priemonės:** užduoties lapai, rašymo priemonės, trumpa informacija apie kelintinius skaitvardžius ir datų rašymą.

**Vertinimas:** formuojamasis, kaupiamasis, suminis.

**Metodai**: darbas grupėmis, žiūrėk–galvok–aptark su draugu.

**Vieta:** Bernardinų kapinės.

**Klasė:** 6 klasė

**Temos sąvokos:** kalbos dalys, skaitvardis, kelintinis skaitvardis.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | Mokiniai praėjusiose pamokoje aptarė kelintinius skaitvardžius, jų vartojimą, linksniavimą, kirčiavimą ir rašybą. |  |
| Įvadas: | Mokytojas supažindina mokinius su pamokas tema, išdalina dalomąją medžiagą – trumpą informaciją apie kelintinius skaitvardžius, datų rašymą, mokiniams pristato pamokos uždavinius. Mokiniai suskirstomi poromis.  Išdalinami užduočių lapai.  Mokytojas pabrėžia pagarbą lankomai vietai. |  |
| Pagrindinė dalis | Pamoka pradedama nuvykus į Bernardinų kapines, kur mokiniai, susipažinę su kapinių istorija, fiksuoja matomus objektus. Paskui atlieka mokytojo paskirtas užduotis. |  |
| Refleksija | Mokiniai pasidalina veiklos įspūdžiais: ką jau žinojo, ką naujo sužinojo, aptaria, ką reikėtų prisiminti užrašant datą, kaip teisingai nurodyti ir parašyti asmens amžių, išsako savo nuomonę, ar buvo sunku rasti antkapių su aiškiais įrašais, ką tai sako apie kapines. |  |
| Namų darbas | Įsivaizduoti, kaip galėjo atrodyti žmogus, kurio vardas parašytas ant pasirinkto antkapio, ir jo gyvenimas. Sukurti istoriją apie šio žmogaus gyvenimą. Pasakojimas turi būti susijęs su ant antkapio nurodytomis gimimo ir mirties datomis. Būtina panaudoti ne mažiau nei 6 skaitvardžius, 2 datas.  Atliktus darbus mokiniai pristato savo klasei ir/ar mokyklos bendruomenei. |  |